হরমীত দেসাই
হরমীত দেসাই একজন টেবিল-টেনিস খেলোয়াড়। হরমীত গুজরাতের সুরাতের অধিবাসী। অস্ট্রেলিয়ার গোল্ড কোস্টে অনুষ্ঠিত ২০১৮ কমনওয়েলথ গেমসে তিনি শরথ কমল, অ্যান্টনি অমলরাজ, সাথিয়ান জ্ঞানশেখরণ এবং সানিল শেট্টির সাথে পুরুষদের দলগত বিভাগে স্বর্ণ এবং সানিল শেট্টির সাথে পুরুষদের দ্বৈত বিভাগে ব্রোঞ্জ পদক জয় করেছেন। হরমীত দেসাই কটকের কমনওয়েলথ টেবিল টেনিস চ্যাম্পিয়নশিপ ২০১৯ সালে পুরুষদের একক বিভাগে শিরোপা জিতেছেন। ২০১৯ সালে ভারত সরকারের যুব ও ক্রীড়া মন্ত্রক তাকে অর্জুন পুরষ্কারে ভূষিত করেছেন।